smcproject/ml-wiki-sentences huggingface dataset:
Greenpeace.org
സ്വർഗ്ഗാരോപിതമാതാ ദൈവാലയം വ്ളാത്താങ്കര ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
സ്വർഗ്ഗാരോപിതമാതാ ദൈവാലയം വ്ളാത്താങ്കര
തെക്കൻ കേരളത്തിലെ അതിപുരാതനവും അതിപ്രശസ്തവുമായ ക്രൈസ്തവ തീർത്ഥാടന കേന്ദ്രമാണ് നെയ്യാറ്റിൻകര ലത്തീൻ രൂപതയിലെ വ്ളാത്താങ്കരയിൽ സ്ഥിതിചെയ്യുന്ന സ്വർഗ്ഗാരോപിത മാതാവിൻ്റെ  നാമധേയത്തിലുള്ള ഫെറോനാ ദൈവാലയം .
തിരുവനന്തപുരം ജില്ലയിലെ നെയ്യാറ്റിൻകര താലൂക്കിൽ നെയ്യാറിൻ്റെ ഓളങ്ങളാൽ തഴുകി തലോടപ്പെടുന്ന ചെങ്കൽ ഗ്രാമത്തിലെ പ്രശാന്തസുന്ദര സ്ഥലമാണ് വ്ളാത്താങ്കര.
പരിശുദ്ധ മറിയത്തെ വാഴ്ത്തുന്നതിനു വേണ്ടി അനുദിനമെത്തിയിരുന്ന ഭക്തരെ അനുസ്മരിപ്പിക്കുന്നതിനായി പൂർവ്വികർ വിശ്വാസപൂർവ്വം വിളിച്ചിരുന്ന "വാഴ്ത്താൻകര" പിൽക്കാലത്ത് ലോപിച്ച് 'വ്ളാത്താങ്കര' ആയതെന്നാണ് കരുതപ്പെടുന്നത്.
1970 ൽ ബെൽജിയം കർമ്മലീത്ത മിഷണറിമാരാണ് ഒരു ദൈവാലയം ഇവിടെ പണികഴിപ്പിച്ചതെങ്കിലും 16-ാം നൂറ്റാണ്ടിൻ്റെ മദ്ധ്യഭാഗം മുതൽ തന്നെ സ്വർഗ്ഗാരോപിത മാതാവിൻ്റെ നാമധേയത്തിൽ ഒരു പ്രാർത്ഥനാ സമൂഹം ഇവിടെ ഉണ്ടായിരുന്നു എന്ന് ചരിത്രരേഖകൾ വ്യക്തമാക്കുന്നു.
കൂടുതൽ അറിയാൻ ഇവിടെ ക്ലിക്ക് ചെയ്യുക .
സ്വർഗ്ഗാരോപിതമാതാ ദൈവാലയം വ്ളാത്താങ്കര - ഉൾക്കാഴ്ച
സ്വർഗ്ഗപുത്രി This article's lead section may not adequately summarize its contents .
(ജൂൺ 2018) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
(2018 ജൂൺ) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
പി. സുബ്രഹ്മണ്യം സംവിധാനം ചെയ്ത് 1973-ൽ പുറത്തിറങ്ങിയ മലയാള ചലച്ചിത്രമാണ് സ്വർഗ്ഗപുത്രീ .
മധു, വിജയശ്രീ, തിക്കുറിശ്ശി സുകുമാരൻ നായർ, മുത്തുക്കുളം രാഘവൻ പിള്ള എന്നിവരാണ് പ്രധാന വേഷങ്ങൾ ചെയ്തിരിക്കുന്നത്.
സ്വർഗ്ഗം തുറക്കുന്ന സമയം
എം.ടി. വാസുദേവൻ നായർ രചിച്ച ചെറുകഥയാണ് സ്വർഗ്ഗം തുറക്കുന്ന സമയം .
1986-ലെ ചെറുകഥാസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
സ്വർഗ്ഗചിത്ര അപ്പച്ചൻ
പിണക്കാട്ട് ഡി അബ്രഹാം , പി.ഡി അബ്രഹാം എന്നീ പേരുകളിൽ അറിയപ്പെടുന്ന മലയാളത്തിലെ ഒരു ചലച്ചിത്ര നിർമ്മാതാവാണ് സ്വർഗ്ഗചിത്ര അപ്പച്ചൻ .
അദ്ദേഹത്തിന്റെ സ്വർഗ്ഗചിത്ര ഫിലിംസ് ചിത്രങ്ങളുടെ വിതരണവും ഏറ്റെടുക്കാറുണ്ട്.
മണിച്ചിത്രത്താഴ് (ചലച്ചിത്രം) , മണിവത്തൂരിലെ ആയിരം ശിവരാത്രികൾ തുടങ്ങിയ ചിത്രങ്ങൾ ഇദ്ദേഹത്തിന്റെ നിർമ്മിതികളാണ്.
മണിചിത്രത്താഴ് ഒരുപാട് ഇൻഡ്യൻ ഭാഷകളിൽ  പുനർനിർമ്മിച്ചു.
ഈ ചിത്രം 1993 ലെ ഏറ്റവും വലിയ സാമ്പത്തികവിജയം നേടിയ ചിത്രം എന്നതിലുപരി ഐബിഎൻ ലൈവ് പോളിൽ ഇന്ത്യയിലെ രണ്ടാമത്തെ മികച്ച ചിത്രമായും തിരഞ്ഞെടുക്കപ്പെട്ടു.
ചലച്ചിത്രരംഗം നിർമ്മാതാവ് ക്ര.
ചിത്രം വർഷം സംവിധാനം 1 പൂവിനു പുതിയ പൂന്തെന്നൽ 1986 ഫാസിൽ മണിവത്തൂരിലെ ആയിരം ശിവരാത്രികൾ 1987 ഫാസിൽ ഗോഡ്‌ ഫാദർ 1991 സിദ്ദിഖ് ലാൽ എന്റെ സൂര്യപുത്രിക്ക്‌ 1992 ഫാസിൽ വിയറ്റ്നാം കോളനി 1992 സിദ്ദിഖ് ലാൽ മണിച്ചിത്രത്താഴ് 1993 ഫാസിൽ അനിയത്തിപ്രാവ് 1997 ഫാസിൽ വേഷം 2004 വി എം വിനു അഴകിയ തമിഴ് മകൻ (തമിഴ്) 2007 ഭരതൻ
കൂടാതെ ഇൻ ഹരിഹർ നഗർ , ഉസ്താദ് , അയാൾ കഥയെഴുതുകയാണ് , കാബൂളിവാല , നരസിംഹം നേരറിയാൻ സി.ബി.ഐ. എന്നിവയുടെ വിതരണം നടത്തിയതും അപ്പച്ചൻ ആണ് അവലംബം ബാഹ്യകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് സ്വർഗ്ഗചിത്ര അപ്പച്ചൻ
സ്വർഗ്ഗരാജ്യം
1962-ൽ പുറത്തിറങ്ങിയ മലയാള ചലച്ചിത്രമാണ് സ്വർഗ്ഗരാജ്യം .
ഷണ്മുഖം പിക്ചേഴ്സിനുവേണ്ടി പ്രൊഡ്യൂസർ കെ. സരസ ഗോൾഡൻ സ്റ്റുഡിയോയിൽ നിർമച്ച സ്വർഗ്ഗരാജ്യത്തിന്റെ കഥ നോർബർട്ട് പാവനയുടേതാണ് .
അദ്ദേഹം തന്നെ തിരക്കഥയും സംഭാഷണവും എഴുതി.
ഈ ചിത്രത്തിനുവേണ്ടി പി. ഭാസ്കരൻ രചിച്ച എട്ടു ഗാനങ്ങൾക്ക് എം.ബി. ശ്രീനിവാസൻ ഈണം നൽകി.
സീതാ ഫിലിംസ് കേരളത്തിൽ വിത്രണം ചെയ്ത ഈ ചിത്രം 1962 ജനുവരിയിൽ റിലീസ് ചെയ്തു.
കെ.പി. ഉമ്മർ അംബിക (പ) ജി.കെ. പിള്ള കുഞ്ഞാണ്ടി മുതുകുളം ടി.ആർ. ഓമന സരസ മേരി എഡ്ഡി കുമാരി സരസ്വതി അങ്കമുത്തു പിന്നണിഗായകർ
ബാലസരസ്വതി കെ.പി. ഉദയഭാനു കെ.ആർ. ബാലകൃഷ്ണൻ എം.ബി. ശ്രീനിവാസൻ പി.ബി. ശ്രീനിവസൻ എസ്. ജാനകി ശാന്ത ശാന്ത പി നായർ അവലംബം
സ്വർഗ്ഗാരോഹണഗോവണി ഇംഗ്ലീഷ് വിലാസം https://ml.wikipedia.org/wiki/The_Ladder_of_Divine_Ascent ഈജിപ്തിലെ സീനായ് ഉപദ്വീപിൽ വി.കാതരൈന്റെ ആശ്രമത്തിലുള്ള സ്വർഗ്ഗാരോഹണ ഗോവണി യുടെ ചിത്രം (പന്ത്രണ്ടാം നൂറ്റാണ്ടിൽ വരച്ചത്).
സന്യാസികൾ യേശുവിലേക്കുള്ള ഗോവണി ചവിട്ടിക്കയറുന്നതും, ചിലരൊക്കെ വീഴുന്നതും, കാണാം.
സന്യാസജീവിതം നയിക്കുന്നവർ‍ക്ക് മാർഗ്ഗനിർദ്ദേശം നൽകാനായി, ആറാം നൂറ്റാണ്ടിൽ ഈജിപ്തിലെ സീനായ് മലയിൽ വിശുദ്ധ കാതറൈന്റെ നാമത്തിലുള്ള ആശ്രമത്തിന്റെ അധിപനായിരുന്ന യോഹന്നാൻ എന്ന താപസൻ (ക്രി.പി. 525-606 മാർച് 25)ഗ്രീക്ക് ഭാഷയിൽ എഴുതിയ പുസ്തകമാണ് സ്വർഗ്ഗരോഹണ ഗോവണി (The Ladder of Divine Ascent).
ഗ്രന്ഥകർത്താവ് അറിയപ്പെടുന്നത് തന്നെ ഗ്രന്ഥവുമായി അദ്ദേഹത്തിനുള്ള ബന്ധം സൂചിപ്പിക്കുന്ന യോഹന്നാൻ ക്ലിമാക്കസ് (Saint John Climacus) അല്ലെങ്കിൽ ഗോവണിയുടെ യോഹന്നാൻ എന്ന പേരിലാണ്.
ക്രൈസ്തവസന്യാസവുമായി ബന്ധപ്പെട്ട ഗ്രന്ഥങ്ങൾക്കിടയിൽ ഒരു ക്ലാസിക്കായി കണക്കാക്കപ്പെടുന്ന 'ഗോവണി' ഏറെ മാനിക്കപ്പെടുന്നത് പൗരസ്ത്യ സഭകളിലാണ്.
മുപ്പത് പടികൾ Scala paradisi , 1492
ഈ കൃതി ആദ്ധ്യാത്മികജീവിത്തിലെ പുരോഗതിയുടെ ഘട്ടങ്ങളെ ഒരു ഗോവണിയുടെ പടികളായി കാണുന്നു.
ഗ്രന്ഥകാരന്റെ ഭാവനയിൽ ‍ഭൂമിയിൽ നിന്നു സ്വർഗ്ഗത്തോളമെത്തുന്ന ആദ്ധ്യാത്മിക പുരോഗതിയുടെ ഗോവണിക്ക്, 30 പടികളുണട്.
ആദ്യത്തെ പടി ലോകപരിത്യാഗവും അവസാനത്തേത് ഗുണത്രയമായ വിശ്വാസം, പ്രത്യാശ സ്നേഹം എന്നിവ ചേർന്നതുമാണ്.
പടികളുടെ പട്ടിക ഇതാണ്.
ലോകത്തെ പരിത്യജിക്കൽ നിസ്സംഗത്വം പരദേശവാസം അനുസരണം പശ്ചാത്താപം മരണത്തെപ്പറ്റിയുള്ള ഓർമ്മ പാപബോധത്തിൽ നിന്നുണ്ടാകുന്ന സന്തോഷപര്യവ്സായിയായ ദുഃഖം കോപത്തെ കീഴടക്കൽ വിദ്വേഷത്തെ ജയിക്കുന്നത് പരദൂഷണം നടത്താതിരിക്കുന്നത് ആലോചനാപൂർ‌വമായ മൗനം അസത്യഭാഷണം വർജ്ജിക്കുന്നത് ആശാഭരിതനായിരിക്കുന്നത് ഭോജനാസക്തിയെ ജയിക്കുന്നത് ബ്രഹ്മചര്യനിഷ്ഠ ധനമോഹത്തെ ജയിക്കുന്നത് ദാരിദ്ര്യത്തെ പുണരുന്നത് ആത്മീയമാന്ദ്യത്തിൽ നിന്നുള്ള മുക്തി പ്രർഥനക്കായുള്ള ജാഗരണം ഭോഗാസക്തിക്കെതിരെ നിത്യജാഗ്രത ഭയത്തെ ജയിക്കൽ വ്യർഥാഭിമാനം വർജ്ജിക്കുന്നത് ദൈവദൂഷണം നടത്താതിരിക്കുന്നത് ആർജ്ജവം(ലാളിത്യം)പാലിക്കുന്നത് വിനയശീലം വികസിപ്പിക്കുന്നത് വിവേകവാനായിരിക്കുന്നത് ആത്മാവിന്റെ ആഴങ്ങളെ സ്പർശിക്കുന്ന നിശ്ചലത പ്രാർഥന പ്രശാന്തത വിശ്വാസം, പ്രത്യാശ, സ്നേഹം വിട്ടുവീഴ്ചയില്ലാത്ത വിരക്തി
ആധുനികദൃഷ്ടിയിൽ അതികഠിനവും അപ്രായോഗികവും എന്നു തോന്നിയേക്കവുന്ന വിട്ടുവീഴചയില്ലാത്ത വിരക്തിയുടെ വഴിയാണ് പുണ്യപൂർണത അന്വേഷിക്കുന്നവർക്കായി ഈ ഗ്രന്ഥം നിർദ്ദേശിക്കുന്നത്.
ആ വഴി പിന്തുടരുന്നവർ ഉറങ്ങുമ്പോഴും ഉണർന്നിരിക്കുമ്പോഴും മരണത്തെപ്പറ്റി ധ്യാനിക്കുന്നവരായിരിക്കുമത്രെ.
ഉറങ്ങുവാനൊരുങ്ങുമ്പൊൾ മരണശയ്യയെ അവലംബിക്കാൻ പോവുകയാണെന്നും കിടക്കുമ്പോൾ കുഴിമാടത്തിലാണെന്നും അവർ കരുതും.
മരണസമയത്ത് ഉപകരിക്കാത്ത ഒന്നിനെപ്പറ്റിയും അവർ ആകുലചിത്തരാവുകയില്ല.
ഓരോദിവസവും ജീവിതത്തിലെ അവസാനത്തേതാണെന്നു കരുതാത്തവന് ഒരുദിവസവും വിശുദ്ധിയിൽ ജീവിക്കുവാൻ സാധിക്കുകയില്ല.
മരണത്തെപ്പറ്റിയുള്ള ധ്യാനമാണ് ഏറ്റവും വലിയ തത്ത്വശാസ്ത്രം.
ഭോഗാസക്തിയെ പ്രീതിപ്പെടുത്താൻ ശ്രമിക്കുന്നത്, നായെ എറിഞ്ഞോടിക്കാൻ കല്ലിനു പകരം അപ്പക്കഷണം ഉപയോഗിക്കുന്നത് പോലെയാണ് എന്ന് ഗ്രന്ഥകാരൻ പറയുന്നു.
തലോടുകയും ലാളിക്കുകയും ചെയ്താൽ മെരുങ്ങുന്ന സിംഹമല്ല നമ്മുടെ ശരീരം എന്നു പറയുന്ന ഗ്രന്ഥകാരൻ, ഉദരത്തെ തൃപ്തിപ്പെടുത്തുകയും അതേസമയം ഭോഗാസക്തിയെ ജയിക്കുകയും ചെയ്യാമെന്നു കരുതുന്നതിനെ എണ്ണ കോണ്ട് തീയെ കെടുത്താമെന്നു കരുതുന്നതിനോടാണ് ഉപമിക്കുന്നത്.
ഭോജനവേളകളിൽ ആഹാരപ്രിയർ തുള്ളിച്ചാടുന്നു എന്നാൽ ദൈവസ്നേഹമുള്ളവർ ഈർഷ്യകൊള്ളുന്നു.
ഉന്നതമായ സിംഹാസനത്തിൽ ഉപവിഷ്ടനായ രാജാവിനെപ്പോലെ സന്യാസി സ്വന്തം ഹൃദയത്തെ ഭരിക്കണം.
ധനമോഹം വിഗ്രഹാരാധനയാണ്.
ദരിദ്രനായ സന്യാസി ലോകത്തിന്റെ അധിപനാണ്.
ഗർ‌‍വിഷ്ഠനായ മനുഷ്യൻ വിശ്വാസിയെങ്കിലും വിഗ്രഹാരാധകനാണ്.
ദൈവത്തിന്റെ ദാസനായിരിക്കുന്നവൻ ഒരു യജമാനനെയേ ഭയപ്പെടുന്നുള്ളു.
അല്ലാത്തവനെ, സ്വന്തം നിഴൽ പോലും ഭയപ്പെടുത്തുന്നു.
സ്നേഹം വിട്ടുപോകുമ്പോഴൊക്കെ ഭയം പ്രത്യക്ഷപ്പെടുന്നു, എന്നിങ്ങനെയുള്ള പ്രബോധനങ്ങളാണ്‌ ഗ്രന്ഥം നൽകുന്നത് ഗൃഹസ്ഥാശ്രമികളോട്
വൈരാഗികൾക്കായി കഠിനതരമായ ഈ മാർഗ്ഗം നിർദ്ദേശിക്കുന്ന ക്ലിമാക്കസ് ഗൃഹസ്ഥാശ്രമികളുടെ കാര്യത്തിൽ കുറേക്കൂടി സൗമ്യനാണ്.
അവർരോട് അദ്ദേഹം ഇപ്രകാരം പറയുന്നു.
“ സാധിക്കുന്ന നന്മകളെല്ലാം ചെയ്യുക. ആരുടേയും കുറ്റം പറഞ്ഞു നടക്കരുത്. മോഷണമൊന്നും നടത്തരുത്. കള്ളം പറയാതിരിക്കുക. ആരോടും വിദ്വേഷവും വെറുപ്പും വച്ചു പുലർത്തരുത്. സഭാകാര്യങ്ങളിൽ വീഴ്ച വരുത്തരുത്. മറ്റൊരാളുടെ കിടക്കക്കു സമീപം പോകരുത്.  ഭാര്യ നൽകുന്നതുകൊണ്ടു തൃപതനായിരിക്കുക. അങ്ങനെയെങ്കിൽ സ്വർഗ്ഗരാജ്യത്തിൽ നിന്നു നീ വിദൂരസ്ഥനല്ല. ”
ഗോവണിയുടെ പ്രാധാന്യം
പൗരസ്ത്യക്രൈസ്തവസഭകളിൽ ബൈബിളും യാമപ്രാർഥനയും കഴിഞ്ഞാൽ ഏറ്റവുമേറെ പ്രചാരമുള്ള ഗ്രന്ഥമാണ് സ്വർഗ്ഗാരാഹണ ഗോവണി എന്നു പറയപ്പെടുന്നു.
പാശ്ചാത്യലോകത്ത് ക്രിസ്തുദേവാനുകരണത്തിനുള്ള സ്ഥാനമാണ് പൗരസ്ത്യസഭകളിൽ ഇതിന് എന്ന് കരുതുന്നു.
അവലംബം ↑ സ്വർ‍ഗ്ഗാരോപണ ഗോവണി, സാധു മാത്യുവിന്റെ ഇംഗ്ലീഷിൽ നിന്നുള്ള മലയാളം പരിഭാഷ - പ്രസാധനം, കുരുശുമല ആശ്രമം, വാഗമൺ, കോട്ടയം ↑ സ്വർഗ്ഗാരോപണ ഗോവണി, ഒന്നാം പടി, ഖണ്ഡിക 21 ↑ The Ladder of Divine Ascent - ഓർത്തൊഡോക്സ് വിക്കി - http://orthodoxwiki.org/The_Ladder_of_Divine_Ascent ↑ മലയാളം പരിഭാഷക്ക്, ജോസഫ് അഞ്ചനാട്ട് എഴുതിയ അവതാരിക കുറിപ്പുകൾ പടികളുടെ സംഖ്യയായ മുപ്പതിനെ പരസ്യജീവിതം തുടങ്ങുമ്പോൾ യേശുവിനുണ്ടായരുന്ന മുപ്പത് വയസ്സുമായി ബന്ധപ്പെടുത്തി ക്ലീമാക്കസ് ഗ്രന്ഥാവസാനത്തിൽ വിശദീകരിക്കുന്നുൺട്.
സ്വർഗ്ഗദേവത
ചാൾസ് അയ്യമ്പള്ളി സംവിധാനം ചെയ്ത് 1980 -ൽ പുറത്തിറങ്ങിയ ഒരു ഇന്ത്യൻ മലയാളം ചലച്ചിത്രമാണ് സ്വർഗ ദേവത .
ശാരദ , കെപി ഉമ്മർ , സീമ , സുധീർ എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്.
മങ്കൊമ്പിന്റെ ഗാനങ്ങൾക്ക് എം എസ് വിശ്വനാഥനാണ് ചിത്രത്തിന് സംഗീതം നൽകിയിരിക്കുന്നത്.
അഭിനേതാക്കൾ ശാരദ കെ പി ഉമ്മർ വിൻസെന്റ് സീമ സുധീർ ഗാനങ്ങൾ
മങ്കൊമ്പ് ഗോപാലകൃഷ്ണൻ എഴുതിയ വരികൾക്ക് എം എസ് വിശ്വനാഥൻ സംഗീതം പകർന്നു .
ഗാനം ഗായകർ വരികൾ നീളം (m:ss) 1 "അമ്പലത്തുളസിയുടെ പരിശുദ്ധി" കെ ജെ യേശുദാസ് മങ്കൊമ്പ് ഗോപാലകൃഷ്ണൻ 2 "കൃഷ്ണശിലാതല ഹൃദയങ്ങളേ" എസ് ജാനകി മങ്കൊമ്പ് ഗോപാലകൃഷ്ണൻ 3 "കുടുംബം ഒരു ദേവാലയം" കെ ജെ യേശുദാസ് മങ്കൊമ്പ് ഗോപാലകൃഷ്ണൻ അവലംബം പുറംകണ്ണികൾ Swarga Devatha ഇന്റർനെറ്റ് മൂവി ഡാറ്റാബേസിൽ
സ്വർഗ്ഗാരോഹണ പള്ളി, ജറൂസലേം ഇംഗ്ലീഷ് വിലാസം https://ml.wikipedia.org/wiki/Church_of_the_Ascension,_Jerusalem
സ്വർഗ്ഗാരോഹണ പള്ളി ( ഹീബ്രു : קפלת העלייה ‎ ഖപേലത് ഹ -അലിയ ; ഗ്രീക്ക് : Εκκλησάκι της Αναλήψεως , എക്ലിസാക്കി ടിസ് അനലാപ്സോസ് ; അറബി : كنيسة الصعود ‬ ) ജറുസലേമിലെ അറ്റ്-തുർ ജില്ലയിലെ ഒലിവ് പർവതത്തിൽ സ്ഥിതി ചെയ്യുന്ന ഒരു ദേവാലയമാണ്.
ആദ്യം ഒരു ക്രിസ്ത്യൻ പള്ളിയും മഠവും, പിന്നെ ഒരു ഇസ്ലാമിക് പള്ളിയും ഉൾക്കൊള്ളുന്ന ഒരു വലിയ സമുച്ചയത്തിന്റെ ഭാഗമായ ഇത് ഒരു സൈറ്റിലാണ് സ്ഥിതിചെയ്യുന്നത്, വിശ്വാസികൾ പരമ്പരാഗതമായി  യേശു തന്റെ ഉയിർത്തെഴുന്നേൽപിൻറെ 41ആം നാൾ സ്വർഗ്ഗാരോഹണം ചെയ്തു എന്ന് വിശ്വസ്റ്റിക്കുന്ന ഒരു സ്ഥലമാണീത്  .
അവിടുത്തെ കാൽപ്പാടുകളിലൊന്ന് ഉണ്ടെന്ന് വിശ്വസിക്കപ്പെടുന്ന ഒരു കല്ല് ഇവിടെയുണ്ട്.
മത സമുദായങ്ങൾക്കിടയിൽ 250 വർഷം പഴക്കമുള്ള തർക്കത്തിൽ തത്സ്ഥിതി സംരക്ഷിച്ചിരിക്കുന്നു ചരിത്രം ഉത്ഭവവും പാരമ്പര്യവും
യേശുവിന്റെ മരണത്തിനും പുനരുത്ഥാനത്തിനും തൊട്ടുപിന്നാലെ, ആദ്യകാല ക്രിസ്ത്യാനികൾ ഒലിവ് പർവതത്തിലെ ഒരു ചെറിയ ഗുഹ പള്ളിയിൽ വച്ച് അവന്റെ സ്വർഗ്ഗാരോഹണത്തിന്റെ സ്മരണയ്ക്കായി രഹസ്യമായി ഒത്തുകൂടാൻ തുടങ്ങി.
റോമൻ ചക്രവർത്തിയായ കോൺസ്റ്റന്റൈൻ ഒന്നാമൻ 313-ൽ മിലാൻ ശാസന പുറപ്പെടുവിച്ചത് ക്രിസ്ത്യാനികൾക്ക് സർക്കാർ പീഡനത്തെ ഭയക്കാതെ പരസ്യമായി ആരാധിക്കാൻ അവസരമൊരുക്കി.
384-ൽ തീർത്ഥാടകനായ എജീരിയ ജറുസലേമിലേക്കുള്ള യാത്രയുടെ സമയത്ത്, ആരാധനാലയം ഗുഹയിൽ നിന്ന് മുകളിലേക്ക് ഇന്നത്തെ സ്ഥലത്തേക്ക് മാറ്റിയിരുന്നു,  ഇത് കോൺസ്റ്റാന്റീനിയൻ ചർച്ച് ഓഫ് എലിയോനയിൽ സംയോജിപ്പിച്ചിരുന്നു, അന്ന് യേശുവിനായി മാത്രം സമർപ്പിച്ചു നന്മതിന്മകളെക്കുറിച്ചുള്ള പഠിപ്പിക്കലുകൾ ( Matthew 24:1-26:2 ).
ഗുഹയ്ക്കടുത്തുള്ള ഒരു തുറന്ന കുന്നിൻമുകളിൽ അസൻഷൻ ആഘോഷത്തിന് എജീരിയ സാക്ഷ്യം വഹിച്ചു.
ഏതാനും വർഷങ്ങൾക്കുശേഷം, 392 ന് മുമ്പ്, സാമ്രാജ്യത്വ കുടുംബമായ പൊയിമേനിയയിൽ നിന്നുള്ള ഒരു സ്ത്രീ അവിടെ ആദ്യത്തെ പള്ളി സ്ഥാപിച്ചു.
കോൺസ്റ്റന്റൈൻ ഒന്നാമന്റെ അമ്മയായ സെന്റ് ഹെലീനയാണ് പിന്നീട് ഒരു ഐതിഹ്യം 326 നും 328 നും ഇടയിൽ വിശുദ്ധ ഹെലീന വിശുദ്ധ ദേശത്തേക്കുള്ള തീർത്ഥാടന വേളയിൽ, ഒലിവ് പർവതത്തിലെ രണ്ട് സ്ഥലങ്ങൾ യേശുവുമായി ബന്ധപ്പെട്ടിരിക്കുന്നുവെന്ന് ഐതിഹ്യം പറയുന്നു.
ജീവിതം - അവിടുത്തെ സ്വർഗ്ഗാരോഹണ സ്ഥലം, കർത്താവിന്റെ പ്രാർത്ഥനയെ പഠിപ്പിക്കുന്നതുമായി ബന്ധപ്പെട്ട ഒരു ഗ്രോട്ടോ - റോമിലേക്ക് മടങ്ങിയെത്തിയപ്പോൾ ഈ സ്ഥലങ്ങളിൽ രണ്ട് സങ്കേതങ്ങൾ നിർമ്മിക്കാൻ അവൾ ഉത്തരവിട്ടു.
The Chapel of the Ascension ചാപ്പലിന്റെ വിവരണം എഡിക്യുലെ (ചാപ്പൽ)
ചാപ്പലിന്റെ പ്രധാന ഘടന കുരിശുയുദ്ധ കാലഘട്ടത്തിൽ നിന്നുള്ളതാണ്; ശിലാ താഴികക്കുടവും അത് നിലകൊള്ളുന്ന അഷ്ടഭുജാകൃതിയിലുള്ള ഡ്രമ്മും മുസ്ലീം കൂട്ടിച്ചേർക്കലുകളാണ്.
പുറം മതിലുകൾ കമാനങ്ങളും മാർബിൾ നിരകളും കൊണ്ട് അലങ്കരിച്ചിരിക്കുന്നു.
പ്രവേശന കവാടം പടിഞ്ഞാറ് ഭാഗത്താണ്, ചാപ്പലിന്റെ അകത്തളത്തിൽ തെക്ക് മതിലിലെ മക്കയുടെ ദിശ സൂചിപ്പിക്കുന്ന ഒരു മിഹ്രാബ് അടങ്ങിയിരിക്കുന്നു.
തറയിൽ, ഒരു കല്ല് ഫ്രെയിമിനുള്ളിൽ, "അസൻഷൻ റോക്ക്" എന്ന് വിളിക്കുന്ന ഒരു കല്ല്.
ശ്മശാന ക്രിപ്റ്റ്
ക്രിപ്റ്റ് പള്ളിയുടെ കിഴക്ക് ഭാഗത്തായി സ്ഥിതിചെയ്യുന്നു, ഒപ്പം ഒരു ഗോവണിയിലൂടെ ബന്ധിപ്പിച്ചിരിക്കുന്നു, സെൽ പ്രവേശന കവാടത്തിന് എതിർവശത്തായി സ്ഥിതിചെയ്യുന്നു.
പ്രവേശന കവാടത്തിന്റെ വലതുവശത്ത്, തെക്ക് ഭാഗത്ത്, ശവകുടീരം അല്ലെങ്കിൽ സാർക്കോഫാഗസ് ഒരു ഇടത്തിനകത്ത് നിൽക്കുന്നു.
ഗ്രീക്ക് ഓർത്തഡോക്സ് മൊണാസ്ട്രി ഓഫ് അസൻഷൻ
ചാപ്പലിൽ നിന്ന് തെരുവിലുടനീളം 1845 ൽ വാങ്ങിയ 12 ഏക്കർ സ്ഥലത്ത് ഗ്രീക്ക് ഓർത്തഡോക്സ് മൊണാസ്ട്രി ഓഫ് അസൻഷൻ ഉണ്ട്, ഇരുപതാം നൂറ്റാണ്ടിന്റെ തുടക്കത്തിൽ നിർമ്മിച്ച ഒരു പാർപ്പിട കെട്ടിടവും 1987 നും 1992 നും ഇടയിൽ നിർമ്മിച്ച ഒരു പള്ളിയും മറ്റ് കെട്ടിടങ്ങളും ഉൾപ്പെടുന്നു.
ഗാലറി തകർന്ന കുരിശുയുദ്ധ പള്ളിയുടെ ചാപ്പലും (വലത്) അഷ്ടഭുജ ഭിത്തിയും അസൻഷന്റെ പാറ അസൻഷന്റെ പാറയുടെ ക്ലോസപ്പ് മിനാരവും പുറം മതിലും ചാപ്പൽ, അകത്തു നിന്നുള്ള താഴികക്കുടം പരാമർശങ്ങൾ
ഗ്രന്ഥസൂചിക പുറംകണ്ണികൾ Chapel of the Ascension എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) /img ↑ ↑ ↑ "Chapel of the Ascension, Jerusalem," Sacred Destinations.
Web: 4 April 2010.
Chapel of the Ascension, Jerusalem ↑ Church of the Pater Noster, Jerusalem on sacred-destinations.com.
Accessed 2 March 2018 ↑ ↑ ↑ Pringle, 2007, pp. 79 - 82 ↑ Pringle, 2007, p. 344 ↑
സ്വർഗ്ഗത്തേക്കാൾ സുന്ദരം ഇംഗ്ലീഷ് വിലാസം https://ml.wikipedia.org/wiki/Balyakalasakhi_(film)
മനോജ് അരവിന്ദാക്ഷൻ സംവിധാനം ചെയ്ത 2015-ലെ ഒരു മലയാളചലചിത്രമാണ് സ്വർഗ്ഗത്തേക്കാൾ സുന്ദരം .
രാജേഷ് രാഘവൻ തിരക്കഥ രചിച്ച ഈ ചിത്രത്തിൽ ശ്രീനിവാസൻ , ലാൽ , ജോയ് മാത്യു , മൈഥിലി , ആശാ അരവിന്ദ് എന്നിവരാണ് മുഖ്യകഥാപാത്രങ്ങളെ അവതരിപ്പിച്ചിരിക്കുന്നത്.
കേരളത്തിലെ ഒരു ചെറിയ ഗ്രാമത്തിലെ ഒരു കുടുംബത്തെ കേന്ദ്രീകരിച്ചാണ് ഈ ചലച്ചിത്രത്തിന്റെ കഥ വികസിക്കുന്നത്.
മൂന്നു പ്രധാനകഥാപാത്രങ്ങളിലൂടെ ഹാസ്യത്തിന്റെ മേമ്പൊടിയോടെ കഥ പുരോഗമിക്കുന്നു.
ശ്രീനിവാസൻ അവതരിപ്പിക്കുന്ന ഗൃഹനാഥനും ലാൽ അവതരിപ്പിക്കുന്ന ഒരു ലോട്ടറി/ റിയൽ എസ്റ്റേറ്റ് ഏജന്റും ജോയ്മാത്യു അവതരിപ്പിക്കുന്ന അബ്കാരിയുമാണ് പ്രധാനകഥാപാത്രങ്ങൾ. 'ടച്ചിങ് ജയ' എന്ന കഥാപാത്രത്തെ മൈഥിലിയും ശ്രീനിവാസന്റെ കഥാപാത്രത്തിന്റെ ഭാര്യയെ ആഷാ അരവിന്ദും അവതരിപ്പിക്കുന്നു.
ഏങ്ങടിയൂർ ചന്ദ്രശേഖരൻ എഴുതിയ ഗാനങ്ങൾക്ക് സംഗീതം പകർന്നത് രാകേഷ് കേശവൻ ആണ്.
ദീപക് ദേവ് ആണ് ചിത്രത്തിന്റെ പശ്ചാത്തലസംഗീതം ഒരുക്കിയത്.
അണിയറ പ്രവർത്തകർ ഛായാഗ്രഹണം: സമീർ ഹഖ് ചിത്രസംയോജനം: അയൂബ് ഖാൻ പോസ്റ്റർ: കല്യാണി വാർത്താപ്രചാരണം: എ.എസ്. ദിനേശ് പ്രൊഡക്ഷൻ കൺട്രോളർ: ക്ലിന്റൻ പെരേര പ്രൊഡക്ഷൻ എക്സിക്യൂട്ടീവ്: സുനിൽ ജോസ് അസിസ്റ്റന്റ് ഡയറക്ടേഴ്സ്: ഫസീൽ സിദ്ധിക്ക് , ശ്യാം മോഹൻ , വിപിൻ ജെയിംസ്‌ അസോസ്സിയേറ്റ് ഡയറക്ടർ: അജിത്ത് വേലായുധൻ കല: ദില്ജിത്ത് എം ദാസ് വസ്ത്രാലങ്കാരം: സുനിൽ റഹ്മാൻ ചമയം: രാജീവ്‌ അങ്കമാലി നൃത്തം: ഇംത്യാസ് അബൂബക്കർ സ്റ്റിൽസ്: ഹാസിഫ് ഹക്കിം ഡിസൈൻസ്: ആന്റണി സ്റ്റീഫെൻ ക്രോം അവലംബം പുറത്തേക്കുള്ള കണ്ണികൾ കൗമുദി ഓൺലൈൻ സ്വർഗ്ഗത്തേക്കാൾ സുന്ദരം – മലയാളസംഗീതം.
സ്വർണ്ണത്തവള ഇംഗ്ലീഷ് വിലാസം https://ml.wikipedia.org/wiki/Golden_frog
Hylarana aurantiaca എന്ന ശാസ്ത്ര നാമത്തിൽ അറിയപ്പെടുന്ന തവളയെയാണ് സ്വർണ്ണ തവള എന്ന് വിളിച്ചു വരുന്നത്.
ഇത് Trivandrum Frog , Common wood frog , Small wood frog എന്നീ പേരുകളിലും അറിയപ്പെടുന്നു.
ശ്രീലങ്കയിലെയും പശ്ചിമഘട്ടത്തിലേയും ഒരു തദ്ദേശീയ ജീവിയാണിത്.
ഒരു സങ്കീർണമായ ശാസ്ത്ര നാമമാണ് Hylarana aurantiaca എന്നത്.
ഈ പേരിൽ ഉപകുടുംബങ്ങൾ ഉണ്ടായേക്കാം.
ശ്രീലങ്കയിൽ നിന്നും 
കണ്ടെത്തിയ Hylarana aurantiaca എന്ന പേരിലുള്ള തവള ഒരു പക്ഷെ പുതിയ ജീവി ആയിരിക്കാം എന്ന് ജന്തുശാസ്ത്രജ്ഞന്മാർ കരുതുന്നു.
തിരുവനന്തപുരത്ത് നിന്നും ബ്രിട്ടീഷ് -ബെൽജിയൻ ജന്തുശാസ്ത്രജ്ഞനായ ജോർജ്ജ് ആൽബർട്ട് ബൊളിൻജർ 1904 ലാണ് ഇതിനെ ആദ്യമായി കണ്ടെത്തിയത്.
ആദ്യകാലത്ത് ഇതിന്റെ ശാസ്ത്രനാമം Rana aurantiaca എന്നായിരുന്നു.
ഇടത്തരം വലിപ്പമുള്ള തവളയാണിത്.
ആൺ തവളകൾ 32 മുതൽ 55.7 മില്ലീമീറ്റർ വരെ ഉയരമുള്ളതാണ്.
പൊതുവെ വലിപ്പം കൂടിയ പെൺ തവളകൾക്ക് 62.6 മില്ലീമീറ്റർ വരെ ഉയരമുണ്ടാകും.
പേര് സൂചിപ്പിക്കുന്നത് പോലെ സ്വർണ്ണനിറമാണ് ഇവയ്ക്ക്.
തടാകങ്ങൾ, കുളങ്ങൾ, അരുവികൾ എന്നിവ മുതൽ പുഴകളിൽ വരെ ഇവ കാണപ്പെടുന്നു.
നിത്യഹരിത വനങ്ങൾ, മുളങ്കാടുകൾ, തീരപ്രദേശങ്ങൾ, വയലുകൾ എന്നിവിടങ്ങളിൽ വച്ചും ഇവയെ കണ്ടെത്തിയിട്ടുണ്ട്.
പൊതുവെ മരച്ചില്ലകളിലാണു പ്രായപൂർത്തി ആയ സ്വർണ്ണ തവളകളെ കാണുക.
ആവാസസ്ഥാനങ്ങളുടെ നാശം നിമിത്തം ഭേദ്യമായ അവസ്ഥയിലാണ്  IUCN 3.1- Vulnerable ) ഇന്ന് ഈ തവള.
അവലംബം Hylarana aurantiaca എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സ്വർണ്ണത്തവള (വിവക്ഷകൾ)
സ്വർണ്ണത്തവള എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
സ്വർണ്ണത്തവള - പശ്ചിമഘട്ടപ്രദേശത്ത് കാണപ്പെടുന്ന വംശനാശ ഭീഷണി നേരിടുന്ന തവള.
സ്വർണ്ണ പേക്കാന്തവള - വംശനാശം സംഭവിച്ച ഒരു പെക്കാന്തവള സ്വർണ്ണ വിഷത്തവള - കൊളംബിയയുടെ മഴകാടുക്കളിൽ കാണുന്ന ഒരിനം വിഷ തവള ആണ് സ്വർണ്ണ വിഷത്തവള ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
സ്വർണ്ണക്കണ്ടൽ ഇംഗ്ലീഷ് വിലാസം https://ml.wikipedia.org/wiki/Bruguiera_sexangula
ബ്രുജൈറ ജനുസ്സിൽപ്പെട്ട  ഒരു കണ്ടലിനമാണ് സ്വർണക്കണ്ടൽ .
( ശാസ്ത്രീയനാമം : Bruguiera sexangula ) .
10-15 മീറ്റർ വരെ ഉയരം വയ്ക്കും.
ശുദ്ധജലസാന്നിധ്യം കൂടുതലായുള്ള കരപ്രദേശങ്ങളിലെ ഉറപ്പുള്ള ചെളിമണ്ണിലാണ് ഇവയെ പൊതുവേ കാണാറുള്ളത്.
കടക്കണ്ടലിനോട് സമാനമായ ചെറിയ വേരുകളാണ്.
ഓറഞ്ച്,മഞ്ഞ നിറങ്ങളിലുള്ള പുഷ്പദളങ്ങൾ ഉള്ളതുകൊണ്ടാണ് സ്വർണ്ണക്കണ്ടൽ എന്ന പേരുവീണത്.
ഇന്ത്യ,തെക്കുകിഴക്കൻ ഏഷ്യ, ഓസ്ട്രേലിയ എന്നിവിടങ്ങളിൽ കാണപ്പെടുന്നു.
നന്നായി മഴ ലഭിക്കുന്ന ശുദ്ധജലസാന്നിധ്യമുള്ള പ്രദേശങ്ങളിലാണ് കണ്ടു വരുന്നത്.
തടി, വിറക്,ടാനിൻ എന്നിവയ്ക്ക് ഉപയോഗിക്കുന്നു.
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Bruguiera sexangula എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Bruguiera sexangula എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സ്വർണ്ണക്കാക്കപ്പൂവ്
യൂട്രിക്കുലേറിയ ജനുസിൽപ്പെട്ട ഇടത്തരം വലിപ്പമുള്ള മാംസഭുക്കായ ഒരു സസ്യമാണ് സ്വർണ്ണക്കാക്കപ്പൂവ് (Utricularia aurea) അഥവാ ഗോൾഡൻ ബ്ലാഡർവോർട്ട്.
ഏഷ്യയിലെങ്ങും വ്യാപകമായി കാണാറുണ്ട്.
ഇന്ത്യ മുതൽ ജപ്പാൻ , ഓസ്‌ട്രേലിയ എന്നിവിടങ്ങളിൽ ഇതു പ്രാദേശികമായി വിതരണം ചെയ്യപ്പെട്ടിരിക്കുന്നു.
കോട്ടയം-പനച്ചിക്കാട് ആമ്പൽ പാടത്തു നിന്നും.
നെൽവയലിൽ സ്വർണ്ണക്കാക്കപ്പൂവ് യൂട്രിക്കുലേറിയ ഓറിയയും ഇപോമോയ അക്വാറ്റിക്കയും പൂക്കളുടെ ക്ലോസപ്പ് ഇതും കാണുക യൂട്രിക്കുലേറിയ സ്പീഷീസുകളുടെ പട്ടിക അവലംബം പുറത്തേക്കുള്ള കണ്ണികൾ
സ്വർണ്ണച്ചെമ്പകം ഇംഗ്ലീഷ് വിലാസം https://ml.wikipedia.org/wiki/Ochna_obtusata
തെക്കേ ഏഷ്യയിലും ഇന്ത്യയിൽ മഹാരാഷ്ട്രയിലെ പശ്ചിമഘട്ടത്തിലും കാണുന്ന ഒരു ചെറിയ വൃക്ഷമാണ് സ്വർണ്ണചെമ്പകം .
( ശാസ്ത്രീയനാമം : Ochna obtusata ) .
8 മീറ്ററോളം ഉയരം വയ്ക്കുന്ന ഈ മരത്തിന്റെ പൂക്കൾ മഞ്ഞനിറത്തിൽ മനോഹരമായി കാണപ്പെടുന്നു.
പണ്ടുകാലം മുതലേ ഈ മരം പലവിധ ഔഷധങ്ങളിൽ ഉപയോഗിച്ചിരുന്നു.
ഇവയുടെ കപ്പ് പോലെയുള്ള ചുവന്ന വിത്തു ഡിസ്നി കാർട്ടൂൺ കഥാപാത്രമായ മിക്കി മൗസിന്റെ മുഖസാദൃശ്യം ജനിപ്പിക്കുന്നു.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Ochna obtusata എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Ochna obtusata എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സ്വർണ്ണ വിഷത്തവള
കൊളംബിയയുടെ മഴക്കാടുകളിൽ കാണുന്ന ഒരിനം വിഷത്തവളയാണ് സ്വർണ്ണ വിഷത്തവള .
ലോകത്തിലെ ഏറ്റവും വിഷമുള്ള ജീവി ആണ് ഇവ.
ബട്രാച്ചോടോക്സിൻ ആണ് ഇവയുടെ വിഷം.
അവലംബം പുറത്തേക്കുള്ള കണ്ണികൾ Phyllobates terribilis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
A dangerously toxic new frog (Phyllobates) used by Emberá Indians of western Colombia, with discussion of blowgun fabrication and dart poisoning Archived 2008-10-14 at the Wayback Machine .
- Bulletin of the AMNH ; v. 161, article 2 The True Poison-Dart Frog: The Golden Poison Frog Phyllobates terribilis Archived 2012-08-01 at Archive.is Beetle May Be Source of Frog's Poison
http://animals.nationalgeographic.com/animals/amphibians/golden-poison-dart-frog/ Archived 2010-02-07 at the Wayback Machine .
സ്വർണ്ണക്കവചവാലൻ
ഇന്ത്യയിൽ മാത്രം കാണപ്പെടുന്ന ഒരു യൂറോപെൽറ്റിഡ് പാമ്പാണ് സ്വർണ്ണക്കവചവാലൻ .
കേരള ഷീൽഡ് ടെയിൽ എന്നറിയപ്പെടുന്നു, കാണുന്ന ഇടങ്ങൾ
തെക്കുപടിഞ്ഞാറൻ ഇന്ത്യയിൽ പശ്ചിമഘട്ടത്തിലാണ് ഇത് കാണപ്പെടുന്നത്.
"കൽപ്പാട്ടിക്ക് സമീപം വയനാട്ടിലെ ചമ്പ്ര പർവ്വതം - ഒരെണ്ണം 6,000 അടി ഉയരത്തിൽ ഒരു പഴകിയ ദ്രവിച്ച മരത്തടിക്ക് താഴെ, മറ്റൊന്ന് 4,500 അടി ഉയരത്തിലുള്ള ഒരു വലിയ കല്ലിന് താഴെ, രണ്ടും കനത്ത നിത്യഹരിത വനങ്ങളിൽ", എന്നാണ് ഇതെപ്പറ്റി വിവരിക്കപ്പെട്ടിട്ടുള്ളത്.
ഡോർസം സ്വർണ്ണ നിറമുള്ള, ചെതുമ്പലുകൾ വയലറ്റ് അരികുകളുള്ളതാണ്; ക്രമരഹിതമായ ഇടുങ്ങിയ വയലറ്റ്-കറുത്ത ക്രോസ്ബാറുകൾ ഉണ്ടാകാം.
വെൻട്രം തിളക്കമുള്ള സ്വർണ്ണ നിറമുള്ള, വയലറ്റ്-കറുത്ത ക്രോസ്ബാൻഡുകൾ അല്ലെങ്കിൽ ഒന്നിടവിട്ട പാടുകൾ.
മുതിർന്നവയ്ക്ക് മൊത്തം 40 cm (16 in) നീളം കൈവരിക്കാനാകും.
വെൻട്രലുകൾ 164–177; സബ്കോഡലുകൾ 8–12.
സ്കെയിലേഷൻ പ്ലെക്ട്രറസ് ഗുന്തേരിയുമായി വളരെ സാമ്യമുള്ളതാണ്, വെൻട്രലുകൾക്ക് തുടർച്ചയായ സ്കെയിലുകളുടെ രണ്ട് മടങ്ങ് വീതിയുണ്ട്.
ശരീരത്തിന്റെ ആകെ നീളത്തിൽ 39 മുതൽ 44 മടങ്ങ് വരെ വ്യാസം.
സമീപകാല കണ്ടെത്തൽ
142 വർഷത്തിനുശേഷം 2022 -ൽ ഈ പാമ്പിനെ ഗവേഷകർ വീണ്ടും കണ്ടെത്തി.
റിച്ചാർഡ് ഹെൻറി ബെഡോമി 1880 -ൽ വയനാട്ടിൽ വച്ച് കണ്ടെത്തിയ രണ്ടു സ്പെസിമനുകളിൽക്കൂടി മാത്രമായിരുന്നു ഇവയെപ്പറ്റി ഇത്രയും നാൾ അറിഞ്ഞിരുന്നത്.
അടിക്കുറിപ്പുകൾ അധികവായനയ്ക്ക് https://www.thehindu.com/news/national/kerala/elusive-snake-species-spotted-in-chembra-hills-in-wayanad-after-142-years/article65992620.ece പുറത്തേക്കുള്ള കണ്ണികൾ Plectrurus aureus at the Reptarium.cz Reptile Database.
Accessed 13 December 2007.
സ്വർണ്ണച്ചാമരം
1996-ൽ രാജീവ്‌നാഥിന്റെ സംവിധാനത്തിൽ മോഹൻലാൽ , ശിവാജി ഗണേശൻ എന്നിവർ പ്രധാനവേഷങ്ങളിൽ അഭിനയിച്ച ഇതുവരെ റിലീസ് ചെയ്യാത്ത ഒരു മലയാളചലച്ചിത്രമാണ് സ്വർണ്ണച്ചാമരം .
രൺജിപണിക്കറും ജോൺ പോളും ആണ് ചിത്രത്തിൻറെ രചന നിർവഹിച്ചിരിക്കുന്നത്.
സ്വർണ്ണച്ചാമരം രണ്ടു സുഹൃത്തുക്കളുടെ കഥയാണ്, സുഹൃത്തുക്കളായി ശിവാജി ഗണേശൻ നും മോഹൻലാൽ ഉം ആണ് അഭിനയിക്കുന്നത്.
ഇവരുടെ രണ്ടു പേരുടെയും ജീവിതത്തിൽ നടക്കുന്ന കാര്യങ്ങളാണ് കഥാസന്ദർഭം.
ഒട്ടും സുഖമല്ലാത്ത രീതിയിലാണ് സിനിമയുടെ അവസാനം.
അഭിനേതാക്കൾ ശിവാജി ഗണേശൻ മോഹൻലാൽ നാഗേഷ് രഞ്ജിത നെടുമുടി വേണു വേണു നാഗവള്ളി ശ്രീനാഥ് തിക്കുറിശ്ശി സുകുമാരൻ നായർ കോട്ടയം ശാന്ത ട്രിവിയ
പ്രിയദർശന്റെ കാലാപാനി പോലെ തന്നെ വളരെയേറെ പ്രതീക്ഷ കൊടുത്തിരുന്ന ഒരു മലയാളം സിനിമയായിരുന്നു സ്വർണചാമരം.
1978-ൽ പുറത്തിറങ്ങിയ തച്ചോളി അമ്പു എന്ന സിനിമയ്ക്ക് ശേഷം ശിവജി ഗണേശന്റെ മലയാളസിനിമയിലേക്കുള്ള ഒരു തിരിച്ചുവരവ് കൂടിയായിരുന്നു ഈ ചിത്രം.
നിർഭാഗ്യവശാൽ ഈ സിനിമ ഉപേക്ഷിക്കേണ്ടി വന്നു.
മേഴ്സി കില്ലിംഗ് എന്ന വിഷയത്തിലെ വ്യത്യസ്തമായ അവതരണരീതിയായിരുന്നു കാരണം.
ഈ കാരണത്താൽ നിർമാതാവായ വി.കെ.ബി. മേനോൻ, മോഹൻലാലിനെയും ശിവജി ഗനെഷനെയും വെച്ച് തന്നെ മറ്റൊരു ചിത്രം പുറത്തിറക്കി.
പ്രതാപ് പോത്തൻ സംവിധാനം ചെയ്ത യാത്രാമൊഴി ആയിരുന്നു അത്.
കെ.ജയകുമാറാണ് ചിത്രത്തിലെ ഗാനങ്ങൾക്ക് രചന നിർവഹിച്ചിരുന്നത്.
ജോണി സാഗരിക ഓടിയോസ് ആണ് ഇതിന്റെ കാസറ്റ് പുറത്തിറക്കിയിരുന്നത്.
ഗാനങ്ങൾ # Song Singer(s) Composer Lyricist 1 "ഒരു പോക്ക്‌വെയിലേറ്റ" ബിജു നാരായണൻ എം.എം. കീരവാണി കെ.ജയകുമാർ 2 "പണ്ടേ മനസ്സിന്റെ" എം ജി ശ്രീകുമാർ എം.എം.കീരവാണി കെ.ജയകുമാർ 3 "മേളം ഈ മന്മദമേളം" എസ് പി ബാലസുബ്രഹ്മണ്യം , എം ജി ശ്രീകുമാർ എം.എം.കീരവാണി കെ.ജയകുമാർ 4 "സംഗീത രത്നാകരം" എസ് പി ബാലസുബ്രഹ്മണ്യം , എം ജി ശ്രീകുമാർ എം.എം.കീരവാണി കെ.ജയകുമാർ 5 "നാം പാടുമ്പോൾ" കെ എസ് ചിത്ര എം.എം.കീരവാണി കെ.ജയകുമാർ 6 "ഉദയകാന്തിയിൽ" എം ജി ശ്രീകുമാർ എം.എം.കീരവാണി കെ.ജയകുമാർ അവലംബം
സ്വർണ്ണത്താമരവാഴ
ചൈനീസ് കുള്ളൻ വാഴ,  അല്ലെങ്കിൽ ചൈനീസ് മഞ്ഞ വാഴ എന്നെല്ലാമറിയപ്പെടുന്ന സ്വർണ്ണത്താമരവാഴ മുസെല്ല ജനുസ്സിലെ ഏക ഇനമാണ്.
ഇത് വാഴയുടെ അടുത്ത ബന്ധുവും മ്യൂസേസീ കുടുംബത്തിലെ അംഗവുമാണ്.
ചൈനയിലെ സിചുവാൻ , ഗുയിസോ, യുനാൻ പ്രവിശ്യകളിൽ തദ്ദേശീയമായി വളരുന്ന ഇവ പർവ്വതപ്രദേശത്ത് 2500 മീറ്റർ ഉയരത്തിൽ കാണപ്പെടുന്നു.
നട്ടതിനുശേഷം രണ്ടാം വർഷത്തിൽ സാധാരണയായി കാണപ്പെടുന്ന, കുറച്ച് മാസങ്ങൾ നീണ്ടുനിൽക്കുന്ന, നിവർന്നതും മഞ്ഞനിറത്തിലുള്ളതുമായ സ്യൂഡോസ്റ്റെമുകൾക്ക് ഇത് അറിയപ്പെടുന്നു.
വിരിയുന്നതിനു തൊട്ടുമുമ്പ്, മഞ്ഞ, പൂവ് പോലുള്ള സ്യൂഡോസ്റ്റെം ഒരു താമരയോട് സാമ്യമുള്ളതാണ്-അതിൽ നിന്നാണ് ചെടിക്ക് അതിൻ്റെ പേരുകളിലൊന്ന് ലഭിക്കുന്നത്.
ഹോർട്ടികൾച്ചർ
മൂസ ലാസിയോകാർപ എന്ന പര്യായത്തിന് കീഴിൽ ഈ ചെടി റോയൽ ഹോർട്ടികൾച്ചറൽ സൊസൈറ്റിയുടെ ഗാർഡൻ മെറിറ്റ് അവാർഡ് നേടിയിട്ടുണ്ട്.
ഇത് പുറത്ത് വളർത്താമെങ്കിലും തണുത്തുറഞ്ഞ താപനിലയിൽ നിന്ന് സംരക്ഷണം ആവശ്യമാണ്.
ഇതും കാണുക ഹാർഡി വാഴപ്പഴങ്ങളുടെ പട്ടിക അവലംബം പുറത്തേക്കുള്ള കണ്ണികൾ Bananas.org: മുസെല്ല ലാസിയോകാർപ മ്യൂസെല്ല ലാസിയോകാർപ Archived 2024-05-24 at the Wayback Machine .
സ്വർണ്ണകുമാരീ ദേവി ഇംഗ്ലീഷ് വിലാസം https://ml.wikipedia.org/wiki/Swarnakumari_Devi
ബംഗാളിൽ നിന്നുള്ള ഒരു കവയിത്രിയും, നോവലിസ്റ്റും, സംഗീതജ്ഞയും, സാമൂഹ്യപ്രവർത്തകയും ആയിരുന്നു സ്വർണ്ണകുമാരീ ദേവി(Swarnakumari Devi).
ബംഗാളി ഭാഷയിലെ വനിതാ എഴുത്തുകാരിൽ പുറം ലോകം അംഗീകരിച്ച ആദ്യ വനിത കൂടിയായിരുന്നു ഇവർ.
ദേബേന്ദ്രനാഥ ടാഗോറിന്റെ മകളും, രബീന്ദ്രനാഥ് ടാഗോറിന്റെ മുതിർന്ന സഹോദരിയും കൂടെയായിരുന്നു സ്വർണ്ണകുമാരി.
ബ്രിട്ടീഷ് ഇന്ത്യയിലെ , ബംഗാളിലുള്ള കൽക്കട്ടയിലാണ് , സ്വർണ്ണകുമാരീ ദേവി ജനിച്ചത്.
ദേവേന്ദ്രനാഥടാഗോറിന്റേയും, ശാരദാ ദേവിയുടേയും മകളായാണ് സ്വർണ്ണകുമാരി ജനിച്ചത്.
രവീന്ദ്രനാഥ ടാഗോറിനേക്കാൾ അഞ്ചു വയസ്സു മുതിർന്നതായിരുന്നു സ്വർണ്ണകുമാരി.
തന്റെ സഹോദരങ്ങളെപ്പോല  സ്വർണ്ണകുമാരിയും സ്കൂൾ വിദ്യാഭ്യാസത്തേക്കാൾ കൂടുൽ അറിവു നേടിയത് തന്റെ കുടുംബത്തിൽ നിന്നു തന്നെയായിരുന്നു.
അയോധ്യാനാഥ് പക്രാശി എന്ന ഒരു അദ്ധ്യാപകനായിരുന്നു ഈ പെൺകുട്ടികൾക്ക് വിദ്യാഭ്യാസം നൽകിയിരുന്നത്.
ഒരു ജമീന്ദാർ കുടുംബത്തിലെ അംഗമായിരുന്ന ജാനകീനാഥ് ഘോഷലിനെ, സ്വർണ്ണകുമാരി 1868 ൽ വിവാഹം ചെയ്തു.
ബ്രഹ്മസമാജത്തിൽ അംഗമായതിനെതുടർന്ന് ജാനകീനാഥ് തന്റെ കുടുംബത്തിൽ നിന്നും പുറന്തള്ളപ്പെട്ടു.
നിശ്ചയദാർഢ്യവും, കഠിനപ്രയത്നവും കൊണ്ട് ജാനകീനാഥ് സ്വന്തം വാണിജ്യ മേഖല കെട്ടിപ്പടുത്തു.
ഇന്ത്യൻ നാഷണൽ കോൺഗ്രസ്സിന്റെ ആദ്യ നാളുകളിൽ ജാനകീനാഥ് സംഘടനയുടെ പ്രവർത്തനങ്ങളിൽ മുൻനിരയിലുണ്ടായിരുന്നു.
ഹിരൺമയീ ദേവി, ജ്യോത്സ്നാനാഥ് ഘോഷൽ, സരളാദേവീ എന്നിങ്ങനെ മൂന്നു പെൺമക്കളാണ് ഈ ദമ്പതികൾക്കുണ്ടായിരുന്നത്.
ജ്യോത്സ്നാനാഥ് ഘോഷൽ ഇന്ത്യൻ സിവിൽ സർവീസ് പരീക്ഷ പാസ്സായി, കുറേനാൾ ഇന്ത്യയിൽ ജോലി ചെയ്തിരുന്നു.
1876 ൽ സ്വർണ്ണകുമാരി ദേവിയുടെ ദീപനിർബൺ എന്ന  ആദ്യത്തെ നോവൽ പ്രസിദ്ധീകരിക്കപ്പെട്ടു.